  Майя Бывальцева Удмуртиысь волейболэн шудонъя школа лигалэн вормисьёсыз но призёръёсыз дунне лигалэн шудоназ ветлӥзы. Кызьы ивортэ «», Казане Россиысь но Франциысь командаослэн шудоназы 70 пала дышетскисьёс ветлӥзы. Профессиональной спортсменъёслэсь вожвылъяськонзэс Балезино, Можга, Ува, Дэри ёросъёсысь но Ижкарысь пиналъёс учкизы. Кызьы вераз волейболэн шудонъя элькун федерацилэн быдэсъясь директорез Александр Тубылов, «Зенит-Казань» команда нылпи спортшколаосысь но Россилэн чемпионатысьтыз командаослэсь ёзчиоссэ шудонэ дунтэк пыртыны луонлык шедьтӥз. Соос пӧлы шедизы Удмуртиысь но пиналъёс. Тодэ вайытом, Удмуртиысь тӧролэн Кубокез понна волейболэн шудонъя школа лигалэн вормисьёсыныз но призёръёсыныз азьвылгес пумиськылӥз улосвыл тӧролэсь ужзэ быдэсъясь Александр Бречалов. Соослы кузьым луиз Казане волейболэн шудонъя дунне лигалэн пумиськоназ сертификат. Пинал спортсменъёс «Россия-Франция» пумиськонэ ветлыны мылкыд каризы. Тегъёс: Спорт Ижкар Казань Удмуртия волейбол пиналъёс АлександрБречалов  